
Puspusang makibaka para sa pambansang kalayaan at 
demokrasya! DRB, isulong, ipagtagumpay! 


N pakaa ipinagdiriwang ng reaksyunaryong estado ang Hunyo 12 bilang “Araw ng Kalayaan”, subalit para 
sa mamamayang Pilipino ito ay huwad at tanda ng patuloy na pagkagapos ng bayan sa pagkaalipin sa 
imperyalismo. Sa loob ng 125 taon, nakakubabaw ang imperyalismong US sa Pilipinas. Kinontrol nito ang 
ekonomya, pulitika, militar at ugnayang panlabas na nagsadlak sa kronikong krisis at ibayong pagdurusa ng 
sambayanan. Makatwiran lamang na ipagpatuloy ang iniwang pakikibaka ng mga ninunong Pilipino para 
kamtin ang tunay na pambansang kalayaan at demokrasya. 


Ang pagsakop sa Pilipinas 
ay bahagi ng plano ng US sa 
imperyalistang 9 dominasyon sa 
daigdig para isalba ang sarili sa krisis 
ng labis na produksyon. Layon nitong 
gawing abanteng base ang Pilipinas 
sa ambisyong makapagpalawak sa 
Asia. Upang maisakatuparan ito, 
ginamit ng US ang panlilinlang at 
pandarahas. 


Pataksil na inagaw ng US ang 
tagumpay ng rebolusyong 1896 kung 


saan matapos bilhin ang Pilipinas 
mula sa Spain, tusong kinasabwat 
nito ang kapitulasyunistang paksyon 
nina Aguinaldo para linlangin ang 
mga Pilipino sa Proklamasyon ng 
Kasarinlan sa Kawit noong Hunyo 
12, 1898. Subalit nagpatuloy ang 
dakilang adhikain ng mamamayang 
Pilipino para sa tunay na kalayaan 
at demokrasya na pinangunahan 
ng Katipunan at naglunsad ng 
pambansang pag-aaklas laban sa 


mananakop na Amerikano. Ginamit 
ng US ang superyor na lakas militar 
at pinatay ang mahigit 250,000 
Pilipino noong 1899-1902. Noong 
World War Il, inabandona ng US ang 
Pilipinas at hinayaang sakupin ng 
Japan. Bumalik ang US makalipas 
ang ilang taon at muling ninakaw 
ang tagumpay ng pakikibaka ng mga 
rebolusyonaryo at. mamamayang 
Pilipino laban sa Hapon. Para 
ipagkait ang kalayaan at patuloy na 

Ang KALATAS ang opisyal na pahayagan 
ng rebolusyonaryong mamamayan ng Timog 
Katagalugan. Pinapatnubayan ito ng Marxismo- 
Leninismo-Maoismo. Inilalathala ito ng Partido 
Komunista ng Pilipinas (MLM) at ng Bagong 
Hukbong Bayan ng Timog Katagalugan. 


Inaanyayahan ng pamatnugutan ang mga 
mambabasa na mag-ambag sa pagpapahusay 
ng ating pahayagan. Magpadala ng 
mga komentaryo at mungkahi, balita at 
rebolusyonaryong karanasan na maaaring 
ilathala sa ating pahayagan. Ito ay tumatanggap 

mahawakan ang bansa, iginawad ng US ang nominal na kasarinlan 
noong Hulyo 4, 1946. 


Tiniyak ng imperyalismong US na nakatali sa kanya ang ekonomya 
ng Pilipinas. Pinagkunan ito ng mga murang hilaw na materyales at 
ginawang bagsakan ng yaring produkto. Dinambong ang mga yamang 
mineral at kinalbo ang mga kagubatan para sa troso. Pinanatili nito ang 
pyudal na sistema sa lupa at inagaw ang daan-daang libong ektaryang 
lupain sa mga magsasaka at pambansang minorya para pagtayuan ng 
mga plantasyong pang-eksport. Ipinilit ng US ang karapatang pariti sa 
mga ari-arian at likas na yaman sa bansa. Binitag ang bansa sa walang 
hanggang utang at ipinaloob sa mga kasunduan sa malayang kalakalan 
at internasyunal na mga institusyong pampinansya na hawak ng US. 
Ang mga neoliberal na patakaran sa ekonomiya ang nagsadlak sa 
bayan sa kahirapan. 


Bumuo ang US ng mga tagibang na tratadong militar na yumuyurak 
sa pambansang soberanya. Itinayo ang mga base militar, lihim at lantad, 
at malayang nakakalabas-masok ang mga sundalong Amerikano. 
Tinatamasa nila ang mga karapatang ekstrateritoryal saanmang sulok 
ng bansa. Hindi sila pinarurusahan sa kanilang krimen kagaya ni Lance 
Corporal Daniel Smith na nanggahasa kay “Nicole” at Lance Corporal 
Joseph Scott Pemberton na pumatay kay Jennifer Laude, na pawang 
isinalba at pinauwi ng US. 


Para ikubli ang mga krimen at lasunin ang isip ng mamamayan, 
pinalaganap ng imperyalismong US ang kolonyal na kultura. Ginamit 
ang edukasyon, sining at masmidya para ikatwiran ang mga islogang 
“mapagpalang asimilasyon”, "edukasyon para sa paggugubyerno 
sa sarili” at “pasipikasyon”. Nirebisa ang madugong kasaysayan ng 
pananakop ng US at walang kahihiyang pinakete ang imperyalista 
bilang mga bayaning nagsalba sa Pilipinas mula sa kolonyalistang 
Spain at pasistang Japan. Ipinataw ang wikang Ingles at binusabos ang 
kulturang Pilipino para pipilan ang pag-usbong ng diwang makabayan. 


Itinatag ang paghahari ng US kasabwat ang naghaharing uri na 
mga panginoong maylupa at burukrata kapitalista at mga ahente 
ng US-CIA sa bansa. Hawak ng US ang reaksyunaryong gubyerno at 
pwersang panseguridad ng estado. Tiniyak nitong ang mahahalal na 
mga pangulo ay mga sunud-sunurang tuta mula sa rehimeng Roxas 
hanggang sa kasalukuyang ilehitimong rehimeng Marcos-Duterte. 
Itinatag at sinanay rin ng US ang AFP, Philippine Constabulary at mga 
paramilitar. Instrumento ang mga ito sa marahas na pagsupil sa lahat 
ng makabayang kumikilos para sa nasyunalismo at pag-alpas mula sa 
impluwensya ng US. 


Sa paglakas ng karibal nitong China, lalong pinahigpit ng US ang 
kontrol sa Pilipinas. Bumuo ng mga bago at pinagtibay ng US ang mga 
dating kasunduan para bigyan ng ligal na bihis ang paggamit sa Pilipinas 
bilang piyon sa pakanang inter-imperyalistang gera sa rehiyon. Tampok 
ang pagpapalawig ng Enhanced Defense Cooperation Agreement 
nang bumisita si Kamala Harris sa Pilipinas noong Nobyembre 2022 at 
ang pagsasara ng Bilateral Defense Guidelines nang makipagpulong si 
Marcos Jr. kay US President Joe Biden noong Mayo. 


Mamamayan ng Asia Pacific ang unang magdurusa sa imbing plano 
ng US. Ginawa na ito ng US sa kasaysayan kung saan naghasik ito ng 
gera sa Vietnam, Korea at Middle East. Pinalahok ng US ang Pilipinas 
sa mga gerang ito. 


Higit na lumilinaw ang kawastuhang ilunsad ang isang pambansa- 
demokratikong rebolusyon upang palayain ang bayan mula sa kuko 

Tayo ay nasa panahong nangangailangan 

ng malalim at may malayong pananaw na 
paninindigan sa proletaryong rebolusyon. Ito 
ay isang panahong maihahambing sa panahong 
ang mga klasikal na rebisyunistang partido noon 
ay nalansag at para bagang ang sosyalismo ay 
naging isang walang-saysay na pangarap at 


ang daigdig ay naging parang walang labang biktima ng 
imperyalistang panunupil at pagsasamantala. Ngunit 
ang panahong yaon kung tutuusin ay ang bisperas ng 


sosyalistang rebolusyon. 


ng imperyalismong US. Higit limang dekada na itong 
isinusulong ng mamamayang Pilipino sa gabay ng Partido 
Komunista ng Pilipinas (PKP) at sa pamamagitan ng 
armadong bisig nito, ang Bagong Hukbong Bayan (BHB). 
Sa pangunguna ng Partido, itinatag at pinalalakas ang 
National Democratic Front of the Philippines upang buuin 
ang pinakamalawak na pagkakaisa ng sambayanang 
Pilipino upang isulong at ipagtagumpay ang pambansa- 
demokratikong rebolusyon. 


Nararapat balik-aralan ang kasaysayan ng Pilipinas 
upang “malalim na maunawaang kailangan ang 
armadong paglaban para gapiin ang imperyalismo. 
Ang demokratikong reblusyong bayan (DRB) ang 
natatanging sandata ng mamamayang Pilipino laban sa 
imperyalistang agresyon. Sa pagwawagi nito, ibabagsak 
ang malakolonyal at malapyudal na estado at makakamit 
ang tunay na pambansang kalayaan at demokrasya. 


Gawing inspirasyon ang magigiting at matatagumpay 
na pambansa-demokratikong pakikibaka ng mga aping 
mamamayan ng China, Vietnam at Korea upang gapiin 
ang imperyalismo. Matapos ipagwagi ang pambansa- 
demokratikong rebolusyon, nakamit nila ang pambansang 
kasarinlan at itinatag ang tunay na nagsasariling gubyerno 
at sosyalismo na hindi yumuyukod kaninuman. 


Pinatunayan ng masinsin at makilos na pakikidigqmang 
gerilya at pagtangkilik ng malawak na masa sa rebolusyon 
ang superyoridad ng DRB sa imperyalistang gera. 
Paborable ang mabubundok na tereyn ng Pilipinas para 
gapiin ang mga pwersa ng reaksyunaryong estado at 
imperyalismo. Dapat panghawakan ang estratehiya ng 
matagalang digmang bayan na pagkubkob sa kalunsuran 
mula sa kanayunan. 


Kailangang palahukin ang lahat ng uri at sektor sa 
Pilipinas sa digmang bayan. Ilunsad ang puspusang 
pagmumulat, pag-oorganisa at pagpapakilos sa kanilang 
hanay. Bigkisin ang buong bayansa bandila ng patriyotismo 


at anti-imperyalismo. Palakasin ang saligang alyansa 
ng mga manggagawa at magsasaka na pangunahing 
nagdarahop sa pagsasamantala ng imperyalismo. lugnay 
ang kanilang pakikibaka sa ekonomiya sa paglaban at 
paggapi sa imperyalismo. 


Paigtingin ang digmang bayan at itaas ang antas nito 
sa paglulunsad ng matutunog na taktikal na opensiba, 
matatagumpay na rebolusyong agraryo at paramihin ang 
matatag na baseng bukid. Maramihang magpasampa sa 
Hukbong Bayan ng tunay na patriyotikong mamamayan. 
Palawakin ang mga organo ng demokratikong 
kapangyarihang pampulitika na binhi ng demokratikong 
gubyernong bayan. 


Makipagkapitbisig sa mga mamamayang lumalaban 
sa imperyalismo. Buuin ang anti-imperyalistang 
nagkakaisang prente sa ibayong dagat upang 
pangalagaan ang kaligtasan at interes ng mga inaapi at 
pinagsasamantalahang mamamayan sa Asia. 


Nakatitiyak ang mamamayang Pilipino na magwawagi 
ang DRB at babagsak ang imperyalismo. Gaano man 
katagal, handang isulong ng rebolusyonaryong pwersa at 
mamamayan ang DRB para sa pambansang pagpapalaya 
atdemokrasya. Ri 


Inaanyayahan ng ARMAS-TK ang lahat na mag-ambag 
ng kanilang mga likhang sining at sulating pampanitikan 
para sa 

Huwad na CARP, salot sa magsasaka at sa bansa 


indi maiwasang maungkat sa gitna ng kalunus-lunos na kalagayan ng ekonomya at tumitinding kahirapan ng 
mga magsasaka sa Pilipinas ang daan-taong problema sa lupa. 


Hanggang ngayon, mayorya 
sa magsasakang Pilipino o 7 sa 
10 ang wala o kulang sa lupa. 
Resulta nito, maliitan, hiwa-hiwalay 
ang produksyon at atrasado ang 
agrikultura sa bansa. Sa hagupit 
ng neoliberalismo, kumikitid ang 
lupang sinasaka para bigyang- 
daan ang mga negosyong minahan, 
engklabong industriyal, ekoturismo, 
real estate at pati proyektong 
imprastraktura ng reaksyunaryong 
gubyerno. Karaniwan nang maging 
manggagawang bukid sa sariling 
lupa ang magsasaka matapos itong 
makumbert tungong plantasyon. 
Nagsisilbi ang mga plantasyon sa 
produksyon ng malalaking dayuhang 
korporasyon. 


Ito ang kinahinatnan ng bansa 
dahilsa kawalan ng tunay nareporma 
salupa saloob ng higit pitong dekada 
ng papet na republika. Alinsunod 
sa plano ng imperyalismong US na 
panatilihin ang Pilipinas bilang neo- 
kolonya at pagkukunan ng murang 
hilaw na materyales, pinanatili 
nito ang pyudalismo sa Pilipinas at 
sinalaula ng papet na republika ang 
kahulugan ng tunay na reporma sa 
lupa. 


Bigong CARP 


Nang maluklok sa poder ang 
PML na si Corazon Aquino, malaking 
problema ng reaksyunaryong estado 
at imperyalismong US kung paano 
pahuhupain ang digma sa kanayunan 
na nakaugat sa pakikibaka para 


sa lupa. Bilang hakbang, ipinasa 
nito ang RA 6657 o Comprehensive 
Agrarian Reform Program noong 
Hunyo 10, 1988. Nilikha nito ang 
Department of Agrarian Reform 
(DAR) para pangasiwaan ang 
pagpapatupad ng reporma sa lupa. 


Layon ng CARP na ipamahagi 
ang 10.3 milyong ektaryang lupa 
sa 4.5 milyong magsasaka at 
manggagawang bukid na walang 
lupa. Mayorya 0 6.5 milyong ektarya 
sa lupang target ng CARP ay lupang 
porestal (forestlands) na hawak ng 
Department of Environment and 
Natural Resources habang ang 3.8 
milyon ay lupang agrikultural na 
nasa huridiksyon ng DAR. Naglaan 
ng 10 taon para tupdin ang CARP. 


Hindi nakumpleto ang target ng 
CARP sa loob ng 10 taon at kahit 
pa sa mga itinakdang extension 
nito na una'y hanggang 2008 
at kahulihan, hanggang 2014. 
Noong 2016, may 1.2 milyong 
ektaryang lupang saklaw ng CARP 
sa mga tinagurian nitong “strategic 
operation provinces” na hindi pa 
naipapamahagi. 73 Nakapanlulumo 
ang malaking kakulangan nito sa 
kabila ng paggastos dito ng P306 
bilyon mula 1988-2016. 


Kasinungalingan ang deklarasyon 
na malaki ang pakinabang ng mga 
magsasaka sa CARP. Sa isang pag- 
aaral, 8096 ng mga benepisyaryo ng 
CARP ang hindi kinakayang bayaran 
ang amortisasyon at kalauna'y 


“...hindi dapat nagbabayad ng amortisasyon ang 
mga benepisyaryo ng reporma sa lupa. Ang tunay 
na reporma sa lupa ay libre at may kaakibat pang 
suporta ng estado para tiyaking mapaunlad ng 
magsasaka ang lupang kanyang binubungkal. Sa 
ganito pa lang, malinaw nang huwad ang reporma 
sa lupa sa ilalim ng CARP. ” 


nagbebenta ng lupa. Ito rin ang 
sinapit ng mga nalugi bunsod ng 
mataas na gastusin sa pagsasaka at 
bagsak-presyo ng mga produktong 
agrikultural. 


Mga kasong agraryo sa Timog 
Katagalugan 


Malaon nang reklamo ng mga 
magsasaka na pabor sa PML ang 
mga butas sa batas ng CARP. Pangita 
ito sa mga kasong agraryo sa Timog 
Katagalugan na sumasaklaw sa higit 
400,000 ektarya (2017). 


Isang tampok na kaso ang Yulo 
King Ranch (YKR) sa Palawan. 
Ang YKR ay regalo ni Marcos Sr. 
sa kanyang mga kroni sa tabing 
ng pagdedeklara rito bilang isang 
pasture reserve o rantso. Wala pang 
1096 0 1,575 ektarya lamang mula 
sa kabuuang 39,238.93 ektarya ng 
YKR ang naipapamahagi sa ilalim ng 
CARP. 


Sa nakaraang rehimeng Duterte, 
tumindi ang  pang-aatake at 
pagpapalayas sa mga magsasaka 
sa YKR. Bukod sa pagmamanman 
at panghaharas sa kanila ng militar, 
sinisira rin ang pagkakaisa ng mga 
magsasaka gamit ang CARP. Noong 
2018, pinagkalooban ng Certificate 
of Land Ownership Award o CLOA 
ang ilang residente habang hindi 
isinama ang iba na miyembro 
ng lokal na organisasyong masa. 
Tusong hakbang ito upang hatiin ang 
hanay ng magsasakang naggigiit ng 
karapatan sa lupa. 


Isa pang malubhang kaso ang 
Coral ni Lopez, Calaca, Batangas na 
isinailalim sa CARP noong Setyembre 
1992. Sa simula, tinanggap ng 
PML na pamilyang Lopez ang 
notice of coverage at nagpahayag 
pa ng voluntary offer to sell o 
intensyong ibenta ang nasabing 
lupain. Matapos ang dalawang 
taong pagproseso, ginawaran ng 
mother CLOA ang 51 magsasakang 

dati nang nagbubungkal doon. 
Ngunit pagdating ng 1995, biglang 
nagpetisyon ang mga Lopez na 
kanselahin ang mother CLOA. 


Mula noon, nakipaggitgitan sa 
DAR at organisadong kumilos ang 
mga magsasaka upang manatili sa 
kanilang lupa. Nalantad sa kanila 
ang kawalan ng ngipin ng CARP at 
kalampahan ng DAR sa harap ng 
mga maniobra ng PML para ikutan 
ang batas. Ginamit ng mga Lopez 
ang probisyon hinggil sa karapatan 
ng PML na humingi ng retention 
area upang muling agawin ang 
lupang ipinamahagi na. Pilit ding 
ipinapasok ang 47-ektaryang lupain 
sa mga eksemsyon sa batas, una, sa 
bulok na katwirang sila mismo ang 
nagtatrabaho sa lupa, at ikalawa, na 
hindi umano maisan o palayan ang 
lupa kaya wala ito sa hurisdiksyon ng 
CARP. 


Hanggang sa” kasalukuyan, 
nakikipagtagisan ang mga residente 
ng Coral ni Lopez sa mga Lopez 
at pribadong interes na gustong 
mangamkam ng kanilang lupa. 
Sinisipat ang lugar na isama sa 


mga kinukumbert na lupaing 
agrikultural 79S tungong. gamit 
komersyal-residensyal. Aktibo sa 


pagsasakatuparan ng planong ito 
ang pasistang tropang AFP-PNP na 
utusan ng mga PML at korporasyon. 
Tinatakot ng mga ito ang mga 
residente at binansagang “kuta ng 
NPA” ang Coral ni Lopez para bigyang 
matwid ang militarisasyon dito. 


Pagpapalaya sa magsasaka? 


Makalipas. ang 35. taon 
ng CARP, nais pagtakpan ng 
ilehitimong 7 rehimeng 7 Marcos- 


Duterte ang suliranin sa lupa. 
Ipinagmamalaki nito ang batas 
na New Agrarian Emancipation 
Act na magpapawalang-bisa sa 
P57.5 bilyong prinsipal na utang ng 
610,054 “benepisyaryo” ng CARP. 


Bagamat totoong makakabawas 
sa pasanin ng “mamamayan, 
mapanlinlang 9 na. tawaging 
“pagpapalaya” sa magsasaka ang 
pagbubura sa kanilang utang sa 
amortisasyon. Mawala man ito'y 


nananatili ang sistemang partihan, 
buwisan at usura na nang-aalipin 
sa mga kasama. Tumitindi rin ang 
sistematikong pangangamkam at 
kumbersyon ng lupang agrikultural 


at liberalisasyon na pumapatay 
sa kabuhayan ng mga magsasaka. 
Paanong lalaya ang mga magsasaka 
mula sa pagka-alipin at kadustahan 
kung mananatili silang wala o kulang 
sa lupa dahil patuloy na monopolyo 
ng mga malalaking panginoong 
maylupa't burgesya kumprador ang 
malalawak na lupain? 


Hindi rin katanggap-tanggap na 
pumostura ang rehimen na galante 
sa “pagpapatawad” sa utang ng 
mga magsasaka dahil kung tutuusin, 
hindi nga dapat nagbabayad ng 
amortisasyon ang mga benepisyaryo 
ng reporma sa lupa. Ang tunay 
na reporma sa lupa ay libre at 
may kaakibat pang suporta ng 
estado para tiyaking mapaunlad 
ng magsasaka ang lupang kanyang 
binubungkal. Sa ganito pa lang, 
malinaw nang huwad ang reporma 
sa lupa sa ilalim ng CARP. 


Gustong 393 pabanguhin 3. ng 
rehimeng  Marcos-Duterte ang 
sarili sa pagpapatawad sa utang ng 
magsasaka, pero sa totoo'y lantad 
na ang pagiging kontra-magsasaka 
nito. Ang National Land Use Act 


na isinulong nito ay nagpapauna 
sa interes ng mga kapitalista na 
magpalawak ng mga minahan, 
proyektong enerhiya at mga katulad 
na negosyo sa kapinsalaan ng 
masang magsasaka at pambansang 
minorya. Inilalarga rin ng rehimen 
ang pagpaparami ng mga taniman 
ng mga produktong pang-eksport 
sa pamamagitan ng proyektong 
Support to Parcelization of Land 
for Individual Titling (SPLIT) at 
Philippine Rural Development 


Project (PRDP) Scale-Up.. Sa 
mga plantasyon, nawawalan ng 
karapatan ang mga magsasaka 


sa sariling lupa at dumaranas ng 
grabeng pambubusabos bilang mga 
manggagawang bukid. 


Mayor na salik ang huwad, palpak 
atinutil na reporma sa lupa ng papet 
na gubyerno sa pagsadsad ng 
agrikultura at masidhing kahirapan 
ng mga magsasaka. Hangga't hindi 
ipinagkakaloob sa magsasaka ang 
kanilang kahilingan para sa lupa, 
hindi uusad at lalong malulugmok 
ang ekonomya ng Pilipinas. Ang 
paglutas sa suliranin sa lupa--na 
siyang mayor na programa ng 
demokratikong rebolusyong bayan-- 
ang susi upang matamo ng bayan 
ang hustisyang panlipunan at tunay 
na kaunlaran. 

Balik-tanaw sa kasaysayan 


Huwad na reporma sa lupa mula rehimeng Magsaysay hanggang Marcos Sr. 


p?: 1950 nang isabatas ng 
rehimeng US-Magsaysay ang RA 
1119 o Agricultural Tenancy Act of 
1954 at ang RA 1400 o Land Reform 
Act of 1955. Nagtakda ang Land 
Reform Act ni Magsaysay ng retention 
limit o hangganang 300 ektarya sa 
magkakadugtong na lupain para sa mga 
pribadong indibidwal at 600 ektarya 
naman sa mga korporasyon, ngunit 
hindi nito pinigilan ang pangangamkam 
ng lupa ng mga PML. Pinanatili rin 
ang malalawak na lupain sa kontrol 
ng mga PML upang tugunan ang 
pangangailangan ng imperyalismong 
US sa mga produktong agrikultural. 
Sa gayon, lumubha ang sistemang 
kasama, at noong 1988, walong milyon 
sa 27 milyong mamamayang Pilipino ay 
isang kasama, ayon sa reaksyunaryong 
gubyerno. 


Noong 1963, isinabatas ni 
Diosdado Macapagal ang RA 3844 o 
Land Reform Code. Kabaligtaran ng 
inaasahang reporma ang nangyari. 
Mula sa sistemang partihan, ipinatupad 
ang sistemang buwisan kung saan 


sagot ng tenante ang lahat ng gastos 
sa produksyon at obligado pa siyang 
magbayad ng taunang buwis na 2595 
ng katumbas ng netong taunang ani na 
kinuwenta sa loob ng tatlong normal na 
anihan. Samantala, isinaad sa batas na 
babayaran ng gubyerno sa makatwirang 
presyo ang lupang kukunin mula sa 
mga PML na sasaklawin ng reporma sa 
lupa. Kung kaya't bukod pa sa pinipiga 
sa mga magsasaka, tumitiba ang mga 
PML ng pera mula sa gubyerno. 


Sa ilalim ng diktadurang US- 
Marcos, namayagpag ang mga kroni 
ng diktador na pamilyang PML at 
burgesya kumprador.  Ipinagkait ng 
diktadura ang tunay na repormang 
agraryo sa pagtatakda nitong dapat 
bayaran ng mga magsasaka sa 
palay at mais ang mga PML para 
mapasakanila ang lupang sinasaka. 
Ito ang nilalaman ng Agrarian Reform 
Code of 1971 at Presidential Decree 
(PD) 2 na diumano'y “nagpapailalim sa 
buong bansa sa reporma sa lupa”. 


Sa pamamagitan ng PD 27, 
ipinatupad ang sistema ng pagpepresyo 


sa lupa na sadyang manipulado upang 
huthutan nang labis ang magsasaka 
hanggang sa hindi na nila kayanin ang 
bayarin. B9 Kasabay nito, silbing 
mangangamkam ang 7” mismong 
diktadurang Marcos na nagpakana ng 
malalapad na plantasyon at rantso 
para umano pataasin ang produksyon 
ng pagkain. Sa aktwal, naging paraan 
ito upang patalsikin “ang mga 
magsasaka at pambansang minorya 
mula sa kanilang lupain at pabilisin ang 
konsentrasyon ng lupa sa kamay ng 
mga kroni ni Marcos Sr. 


Mga deboto sa Paki 
Ahunan sa Ping-as 


Nitong Mayo 27, inilunsad ang Ahunan sa Ping-as, 
isang relihiyosong pista ng paglalakbay tungo sa tuktok 
ng Mt. Ping-as sa Pakil, Laguna. 


Sa taong ito, kasabay ng pagdiriwang ng Ahunan 
sa Ping-as ang pakikibaka ng mamamayan laban sa 
proyektong Ahunan Pumped-Storage Hydropower 
Project. Nilapastangan ng proyekto ang relihiyosong 
tradisyon kung saan kinuha ang salitang “Ahunan” para 
ipangalan dito. 


Litrato mula sa www.licas.news 


Laguna, nagprotesta kasabay ng 


Sa Ahunan sa Ping-as, inaakyat ng mga deboto ng 
Pakil ang Mt. Ping-as ng Sierra Madre. Doon, bibisitahin 
ang 14 kubol o istasyon at magdaraos ng misa sa 
simbahan sa tuktok. Bahagi ng pagtatapos ng aktibidad 
ang ritwal na “pingasan”, kung saan pipingas o kukuha 
ang mga deboto ng isang bahagi ng kahoy na krus upang 
itago bilang sagradong alaala. 


Kaiba sa mga makaraang pagdiriwang ng pista, 
pinatampok sa prusisyon ang pagtutol ng mga taga- 
Pakil sa mapaminsalang proyektong hydropower. “No 
to dam!” ang nakasulat sa mga balatenggang nakasabit 
sa mga puno, pati sa mga damit ng mga debotong 
miyembro ng Mamamayang Nagmamahal sa Pakil 
(MaNaPak). Tinututulan ng grupo ang Ahunan Pumped- 
Storage Hydropower Project na isinusulong ng Prime 
Infra Capital Inc. ni Enrique Razon. Layon nitong lumikha 
ng 1,400 MW ng kuryente. 


Bukod sa epekto sa kalikasan at hanapbuhay ng 
mamamayan, tinutuligsa ng  MaNaPak ang 
nakakainsultong paggamit ng proyekto sa salitang 
Ahunan. Para sa kanila, sagrado ang salitang ito dahil 
pumapatungkol ito sa pinangangalagaan nilang tradisyon 
at bundok na siyang wawasakin ng proyektong 
nilalabanan nila. Gf 

iw?) Sigaw ng magsasaka: GARB, hindi CARP! 


Sa ika-35 taon ng huwad na Comprehensive Agrarian Reform Program (CARP), tagumpay na inilunsad 
ng mga grupo ng magsasaka mula sa Timog Katagalugan (TK) sa pangunguna ng Katipunan ng mga Samahan ng 
Magbubukid ng Timog Katagalugan (KASAMA TK/KMP) ang serye ng mga protesta mula Hunyo 8-9. 


Tumungo ang mga magsasaka 
sa National Capital Region (NCR) 
upang tutulan ang sistematikong 
mga paglabag ng AFP-PNP sa 
karapatang pantao, at militarisasyon 
ng mga komunidad ng magsasaka ng 
pasistang rehimen ng US-Marcos Jr. 


Ayon sa tagapagsalita ng Tanggol 
Magsasaka Timog Katagalugan na si 
Orly Marcellana “Tatlumpu't limang 
taon na ang nakalipas, bigung- 
bigo ang programa ng gobyerno na 
buwagin, wasakin at ipamahagi ang 
malalawak na lupain sa ating mga 
magsasaka. Matapos ang 35 taon, 
ang tanging tagumpay ng CARP ay 
ang hindi maikakailang paglala ng 
kawalan ng lupa ng mga magsasaka.” 


Ipinanawagan ng mga magsasaka 
na isabatas ang House Bill No. 1161 
o ang Genuine Agrarian Reform Bill 
(GARB) na ipinanukala ng Makabayan 
Bloc sa Kamara. Nakasaad dito 
ang libreng pamamahagi ng lupa, 
kooperatibisasyon, 9 pagpapaunlad 
sa sektor ng agrikultura at subsidyo 
sa magsasaka para tugunan ang N 
malaon nang kahilingan ng masang po Dr it AT 
magsasaka. Sa GARB, tatanggalin o @ICEEENDN AYAINSI ra 
ang amortization fees at titiyaking ato Tl 
hindi babawin ang Certificate of Land 
Ownership Award (CLOA) mula sa 
mga magsasaka. 


Unang isinampa ang GARB noong 
2007, subalit lagi itong isinasantabi 
ng reaksyunaryong Kongreso kaya 
paulit-ulit itong isinasampa ng 
Makabayan Bloc. If 


: SIPI MULA SA REBOLUSYONARYONG GABAY SA REPORMA SA LUPA (RGRL) 


Kabanata Il: ANG PROGRAMA PARA SA REPORMA SA LUPA 


3 Seksyon 1. Ang programang ito para sa reporma sa lupa ay may minimum na layuning ibaba nang husto ang upa sa lupa at pawiin 

ang usura, at may maksimum na layunin namang ipamahagi nang libre ang lupa sa mga nagbubungkal na walang lupa o walang sapat 
na lupa. Dagdag pa, palagiang layunin ng programang ito na mapahusay ang kundisyon sa pagtatrabaho at pamumuhay ng mga 
manggagawang bukid sa mga asyendang pinatatakbo sa batayang kapitalista. 


Seksyon 2. Ipapamahagi nang libre ang lupa sa sandaling sapat na ang lakas ng Partido Komunista ng Pilipinas, Bagong Hukbong 
Bayan, demokratikong gubyernong bayan, mga samahan ng magsasaka at ibang organisasyong masa, milisya, at mga lokal na gerilya 
sa lugar na ipinapatupad ang reporma sa lupa. 

Bakit dapat tutulan at labanan ng 


TUGON sambayanang Pilipino ang pagpapalawak ng 
mi Ke-tkct saklaw ng EDCA at pagpapairal ng lahat ng 
PATNUBAY DE GUIA 


kasunduang militar sa US? 


ago pa man makipagkasundo ang ilehitimong rehimeng US-Marcos Il sa pagpapalawak ng saklaw ng EDCA, 
malaon nang tinututulan at nilalabanan ng mamamayan ang lahat ng di pantay na kasunduan sa pagitan ng 
papet na gubyerno ng Republika ng Pilipinas at ng imperyalismong US. Mula nang ibigay ng US ang huwad na 
kalayaan ng Pilipinas, sunud-sunod na kasunduang pabor lamang sa US ang pinirmahan ng mga nagdaang papet 
na pangulo magmula pa kay Manuel Roxas hanggang sa ilehitimong pagluklok ni Marcos Jr. Tiniyak ng mga 


kasunduang ito na mananatiling malakolonya ng US ang Pilipinas. 


Ang Enhanced Defense Cooperation Agreement 
(EDCA) ay pinirmahan noong Abril 2014 para bigyang 
pahintulot ang pagtatayo ng base militar ng US sa loob 
ng mga pasilidad militar ng papet na AFP na nagkukubli 
sa rotational presence, Nakabatay ang kasunduang ito 
sa Mutual Defense Treaty noong 1951 na nagtakda ng 
“pagtutulungan” ng US at GRP sakaling magkaroon ang 
bawat isa ng katunggaling militar. Ito ay sa kabila ng 
tahasang pagbabawal ng Konstitusyong 1987 ng papet 
na gubyerno sa pagtatayo ng dayuhang base militar at 
pagpasok ng dayuhang tropa at sasakyang militar sa 
teritoryo ng Pilipinas laluna ang nagkakarga ng mga armas 
nukleyar. 


Subalit kagaya ng kanyang amang diktador na tuta 
ng imperyalismong US, pinahintulutan ni Marcos Jr. ang 
panibagong base militar ng US na sumaklaw ng dagdag 
at panibagong teritoryo sa Hilagang Luzon at Palawan. 
Ayon sa bagong kasunduan, papayagang magtayo ng base 
militar ang US sa Camilo Osias Naval Base sa Sta. Ana at 
sa Lal-lo Airport sa Lal-lo, kapwa sa Cagayan, isa pa sa 
Camp Melchor de Guzman sa Gamu, Isabela, at panghuli 
sa Isla ng Balabac sa Palawan, dulong timog ng nasabing 
probinsya. Bukod pa rito, may iginawad ang lokal na 
gubyerno ng Cagayan na 25 ektaryang pagtatayuan ng 
base militar ng US sa pulo ng Calayan. Binigyan din ng 
lokal na gubyerno ng Lubang, Occidental Mindoro ng 
20 ektarya ang AFP upang diumano'y gamiting base ng 
bagong biling Brahmoss Missile ng AFP at tinatayang 
lihim na gagamiting istasyunan din ng mga pwersang 
militar ng US. 


Pinaalwan ng EDCA ang pagbase ng mga pwersang 
militar ng US sa Pilipinas dahil pinahintulutan nitong 
gamitin ng US ang mga “pinagkasunduang lokasyon” 
nang libre. Gagastusan ng reaksyunaryong gubyerno at 
pondo ng bayan ang mga pangangailangan ng mga base 
militar kagaya ng mga utilidad at hindi maniningil ng upa 
sa iba pang pampublikong pasilidad na gagamitin ng mga 
tropang Amerikano. Lubusang nangangayupapa ang GRP 
sa US na pati ang mga pampublikong pasilidad kagaya 
ng airport sa Lallo na hindi naman saklaw ng AFP ay 
pagtatayuan ng base ng US para sa kanyang mga sasakyang 
militar na panghimpapawid. Maging ang pulo ng Balabac 
sa Palawan na simpleng naval outpost lamang ng Pilipinas 


ay tiyak na gagawing higanteng daungan ng mga barkong 
pandigma ng US Nawy. Bukod dito, gagamitin ng US ang 
dating shipyard nito sa Subic Naval Base sa Zambales para 
sa pagmamantine ng kanilang mga barkong pandigma. 


Sangkot pati ang mga pribadong kumpanya ng US sa 
panghihimasok sa mga base militar sa bansa. Noong 
2022, binili ng kumpanyang Cerberus ng US ang shipyard 
ng Hanjin sa Subic Bay. Layon ng Cerberus na iayos ang 
lugar hindi lamang para sa interes nito sa negosyo ngunit 
para pakinabangan din ng US Navy. Ang subsidyaryo ng 
Cerberus na kumpanyang Subcomm na naglalatag ng mga 
submarine cable ay magsisimula nang mag-operasyon 
sa Subic sa darating na Agosto. Ipinagmamalaki ng 
Malakanyang na naisara ang ganitong kasunduan. 


Malinaw na ang EDCA, ang pagpapasaklaw sa 
apat pang “pinagkasunduang lokasyon” at ang nauna 
pang mga kasunduang militar sa US ay pagtatraydor 
sa pambansang soberanya at integridad ng Pilipinas. 
Tahasang pinahihintulutan nito ang pagtatayo ng mga 
base militar ng US sa saklaw ng bansa na hindi maaaring 
pasukin ng sinumang Pilipino, kahit pa mga upisyal ng AFP 
at ng Department of National Defense. Nakakamit ng 
imperyalismong US ang ekstrateritoryal na kapangyarihan 
sa loob mismo ng kalupaan, karagatan at himpapawid 
ng Pilipinas. Lantaran, tahasan at harap-harapang 
niyuyurakan nito ang soberanya ng bansa kasabwat ang 
mga ilehitimong nakaluklok na tambalang traydor sa 

Malakanyang na sina Marcos Jr. at 
Sara Duterte. 


Ang pananatili ng mga base 
militar ng US sa bansa ay magnet 
ng pagkasangkot ng Pilipinas sa 
inter-imperyalistang tunggalian sa 
pagitan ng US at China. Bahagi ang 
Pilipinas sa first-island chain ng US 
laban sa China. Bukod dito, magiging 
lunsaran ang mga base militar ng US 
ng pakikialam sa Taiwan sakaling 
tumungo sa gera ang tensyon sa 
Taiwan Strait. Sa kasalukuyan, 
pinapaypayan at pinalalakas ng 
presensya ng base ng US ang 
pagtatangkang isulong ang kilusang 
pagsasarili ng Taiwan sa saklaw ng 
China. 


Isinasapanganib ng mga base 
militar ng US ang buhay at kaligtasan 
ng mamamayang Pilipino. Hindi man 
direktang sangkot ang mga Pilipino, 
magsisilbing target ng China ang mga 
instalasyong militar ng katunggaling 
US. Hindi rin naniniwala ang 
mamamayang Pilipino sa panlilinlang 
ni Marcos Jr. na tanging para sa 
“humanitarian mission” ang layunin 
ng mga base militar na ito. Tiyak na 
magsisilbi ang mga ito na lunsaran 
ng misayl, pahingahan at daungan ng 
lahat ng pangmilitar na sasakyan ng 
US. 


Pinakamasaklap, SD pinapalayas 
ang mga magsasaka at mangingisda 
alang-alang sa pagtatayo ng mga 
base militar. Ipinagbabawal pa ang 
lehitimong hanapbuhay sa pagsasaka 
at pangingisda para hindi maabala at 
malantad ang mga aktibidad ng mga 
pwersa ng US. Ito na ang karanasan 
ng mga residente ng Oyster Bay sa 
Ulugan Bay sa Palawan. Aasahan din, 
gaya ng nangyayari sa lahat ng base 
ng US na lalaganap ang anti-sosyal na 
kultura gaya ng prostitusyon, iligal na 
droga, sugal at “human trafficking”. 
Lalong mag-iibayo ang ismagling na 
dati nang problema at lalong lumala 
sa panahon ni Marcos Jr. 


Higit pang palalakasin ng EDCA 
at dating mga kasunduang militar 
ang pamamayagpag ng berdugo at 
pasistang paghahari ng tambalang 
Marcos Jr. at Sara Duterte. Gagawin 
nitong mas masahol ang mga 


kampanyang  “kontra-insurhensya” 
at “kontra-terorismo” lalo't kaakibat 
ng mga kasunduan ang mga ayudang 
militar. Direktang lumalahok ang 
mga tropang Amerikano sa mga 
pagsasanay at operasyon kagaya 
ng gera sa Marawi noong 2017, 
operasyon ng SAF sa Mamasapano 
noong 2015 at mga operasyong 
panunugis sa Bagong “Hukbong 
Bayan. Gaya ito ng pangangalaga ng 
US sa dating diktador na si Marcos Sr. 
sa buong 21 taong pamamayagpag 
nito. Pinagdudusahan ito ng 
mamamayang Pilipino na biktima 
ng lumalalang kaso ng paglabag sa 
karapatang tao. 


Walang ibang dapat gawin ang 


bayan sa pamamagitan ng 
matagalang digmang bayan para 
mapalayas ang mga dayuhang base 
militan, maibasura ang lahat ng di 
pantay na kasunduan sa US, at 
bandang huli ay maibagsak ang 
paghahari ng imperyalismong US, 
kasabwat ang lokal na naghaharing 
burgesya kumprador at malaking 
panginoong maylupa. Dapat na 
gamitin ng sambayanan ang lahat ng 
anyo ng pakikibaka--hayag at lihim, 
ligal at iligal, armado at hindi armado 
para mapalakas ang paglaban sa 
imperyalistang kapangyarihan. 
Tanging sa tuluy-tuloy, matatag at 
puspusang paglaban ng sambayanan 
makakamit ang minimithing tunay na 


kasarinlan, demokrasya, kasaganaan 


sambayanang Pilipino kundi isulong... 3p43prran, asmehmsata 


ang demokratikong ” rebolusyong 


KILOS PROTESTA 


Mga makabayang grupo, 
nagprotesta sa Kawit sa Araw ng 
Huwad na Kalayaan 


Bilang tradisyon tuwing ika-12 ng Hunyo, nagprotesta sa Kawit, Cavite ang 
iba't ibang makabayang organisasyon sa rehiyon sa pangunguna ng Bagong 
Alyansang Makabayan, Timog Katagalugan (BAYAN-TK) upang kundenahin 
ang mahigit isandaang taong huwad na kalayaan ng bansa mula sa kamay 
ng imperyalismong US. 


Sa Kawit, Cavite unang itinaas ang watawat ng Pilipinas sa Proklamasyon 
ng Kasarinlan noong Hunyo 12, 1898 matapos palayasin ang kolonyalismong 
Spain. Pinangunahan ito ng traydor na si Emilio Aguinaldo na nagkanulo sa 
pakikibaka ng mamamayang Pilipino para sa kalayaan at nagpabayad sa US. 
Pinabilis nito ang pananakop ng US sa Pilipinas. 


“Walang tunay na kalayaan sa bansa kung hanggang ngayon ay hawak 
ng imperyalismong US ang ating ekonomya, pulitika at kultura. Talo ang 
mamamayang Pilipino lalo't labis na nagpapakatuta si Marcos Jr. sa US. 
Pinayagan niya ang pagdadagdag ng mga base militar sa ilalim ng Enhanced 
Defense Cooperation Agreement (EDCA) at paglulunsad ng kabi-kabilang 
exercises ng AFP kasama ng mga tropang Amerikano at iba pang militar 
mula sa mga kaalyadong bansa ng US. Inilalagay ng rehimeng US-Marcos | 
sa bulnerableng posisyon ang mamamayang Pilipino sa gitna ng lumalalang 
inter-imperyalistang digmaan,” ayon kay Kyle Salgado, tagapagsalita ng 
BAYAN TK. 


Sinunog ang bandila ng US bilang pagtatakwil sa pagsaklot ng US sa 
Pilipinas. Nagsagawa rin ang mga makabayang kabataan ng oplan dikit ng 
mga poster na naghahambing kay Emilio Aguinaldo at Ferdinand Marcos Jr. 
bilang mga papet ng US. IR 

Pride March para sa lupa, sahod, inklusibong 


espasyo at karapatan 


Bilang lunduan ng buong buwang pagdiriwang ng 
Pride, rumampa ang daan-daang indibidwal suot ang 
kanilang makukulay na damit sa ika-10 Southern Tagalog 
Pride March sa University of the Philippines Los Bafios 
(UPLB) noong Hunyo 25. 


Inorganisa ng alyansang Southern Tagalog Pride ang 
nasabing aktibidad na may temang “LAVARN LGBTQ# 
ng Southern Tagalog! Makibeki para sa Lupa, Sahod, 
Trabaho, Inklusibong Espasyo at Karapatan!”. Kaisa ang 
mga manggagawa, magsasaka, mamalakaya, tsuper, 
taong simbahan sa laban ng LGBTQ?. Sama-sama nilang 
iginiit ang demokratikong karapatan at kinundena ang 
diskriminasyon, kahirapan at pasismo. 


“Ang Pride ay isang protesta. Kinikilala naming 
ang laban ng LGBTQ# ay hindi hiwalay sa laban ng 
mamamayang Pilipino para sa lupa, dagdag sahod, at 
pagtataguyod ng karapatang pantao. Ipinapanawagan 
namin na ipasa na ang Sexual Orientation, Gender 
Identity, gender Expression and Sex Characteristics 
(SOGIESC) Equality Bill at bigyan ng nakakasapat at 
nakabubuhay na sahod ang mamamayang Pilipino,” ani 
Dudin Albani, tagapangulo ng Southern Tagalog Pride. 


BANTAY KARAPATAN 


Mga aktibista mula sa LGBTA? at iba pang sektor na lumahok sa 
Pride March, UP Los Banos noong Hunyo 25. 


Pinarangalan din sa programa ang mga LGBTQ# na 
martir ng rebolusyonaryong pakikibaka katulad nina 
Felimon Carabido, Kevin Cedrick Castro, John Carlo 
Alberto, lan Maderaso at Lilibeth Donasco. 


Pagkatapos ng programa sa Carabao Park, UPLB 
nagmartsa ang delegasyon patungo sa Los Bafios Junction. 


Panunupil ng estado sa pakikibaka ng mamamayan 


'. Sa rehiyon 


atuloy na inaatake ng AFP-PNP ang makatarungang pakikibaka ng bayan sa lupa, sahod, trabaho at karapatan. 
Ngayong Hunyo, naiulat ang isang kaso ng iligal na pang-aaresto, limang kaso ng pagsasampa ng gawa-gawang 
kaso at tuluy-tuloy na red-tagging at panghaharas sa lumalabang mamamayan. 


Iligal na pang-aaresto. Noong 
Hunyo 5, iligal na hinuli si Danilo 
Acayen, 60, residente ng Brgy. Puray, 
Rodriguez, Rizal, bandang ala-1 ng 
hapon. Nagpatawag ng pulong ang 
mga militar sa covered court ng 
naturang barangay at doon dinakip 
si Acayen nang walang ipinapakitang 
warrant of arrest. Ipiniit siya sa 
CIDG Antipolo, Rizal at sinampahan 
ng gawa-gawang kasong frustrated 
and attempted murder at frustrated 
homicide. 


Kabilang si Acayen sa mga 
magsasakang lumalaban para sa 
lupa at tumututol sa pagtatayo ng 
Wawa-Tayabasan Dam sa kanilang 


at mga residente ng Brgy. Puray 
ang tuluy-tuloy na panghaharas, 
sarbeylans at intimidasyon ng 80th 
IBPA, PNP-Rizal at NTF-ELCAC. 


Gawa-gawang kaso sa bisa ng ATA. 
Sa bisa ng Anti-Terrorism Act (ATA), 
sinampahan ng kasong pagbibigay 
suporta sa mga terorista sina Ken 
Rementilla, regional coordinator 
ng Anakbayan Southern Tagalog, 
Jasmin Rubia,  secretary-general 
ng Mothers and Children for the 
Protection of Human Rights, Rev. 
Edwin Egar, opisyal ng Karapatan- 
TK at Ronald Ramos, dating kapitan 
ng Brgy. Macalamcam A, Rosario, 
Batangas. 


Ang subpoena laban kina 
Rementilla at Rubio ay pinirmahan 
ni Mari Elvira Herrera, prosecutor ng 
Antipolo City, Rizal noong Hunyo 9 
mula sa reklamong isinampa ni Sgt. 
Jean Claude Bajaro ng 59th IBPA sa 
provincial prosecutor ng Batangas. 
Habang ang subpoena nina Egar at 
Ramos ay pinirmahan ni Herrera 
noong Hunyo 8 mula sa reklamo ni 
Sgt. Ronald Dalo ng 59th IBPA na 
isinampa rin sa Batangas. Hunyo 
26 na natanggap nina Rementilla at 
Rubia ang subpoena habang Hunyo 
29 ang kina Egar at Ramos. 


Sinampahan din si Hailey Pecayo 
ng Tanggol Batangan ng mga kasong 


lugar... Mula pa noong 2020, paglabag sa ATA at direktang 
dinaranas na ng kanyang pamilya tinatakang terorista gamit ang 

Section 4 ng ATA. Bukod sa mga 
kaso sa ATA, kinasuhan din siya ng 
genocide na labag sa international 
humanitarian law at isang bilang 
ng attempted murder. Ipinatawag 
siya sa korte nang wala pang 
natatanggap na subpoena. 


Ang lima ay pawang lumahok 
sa fact-finding mission sa Brgy. 
Guinhawa, Taysan, Batangas noong 
Hulyo 22, 2022 upang imbestigahan 
ang pagpaslang ng berdugong 59th 
IBPA sa 9-taong gulang na batang 
si Kyllene Casao. Ito ang ika-14 na 
insidente ng paggamit sa ATA para 
atakehin ang mga human rights 
workers sa TK. 


Panggigipit sa manggagawa. Serye 
ng mga red-tagging seminar ang 
inilunsad ng NTF-ELCAC sa loob ng 
engklabo ng Laguna International 
Industrial Park (LIIP) sa Bifian City 
para harasin ang mga militanteng 
unyon ng manggagawa. Bukod sa 
pagpunta sa mga pook-trabaho ng 
mga manggagawa, hinaharas din 
ang mga manggagawa at kasapi ng 
unyon sa kanilang tahanan. 


Bunsod 
protesta 


nito, 
ang mga 


naglunsad ng 
manggagawa 


“Section 4 - Terorismo 


i imprastraktura 


ng Gardenia Bakeries Philippines 
at Philfoods Fresh Baked Products 
noong Hunyo 6 sa labas ng kanilang 
pabrika sa engklabo ng LIIP. 


Ayon sa Pamantik-KMU, 
“Masarap daw ang tinapay ng 
Gardenia kahit walang palaman? 
Sa katunayan, hindi na masarap ito 
dahil harassment ang palaman nito 
sa manggagawa!” 


Ipinahayag ng mga unyon na 
ihahain nila sa International Labor 
Organization ang paglabag ng 


( 


Sinalubong ng protesta ng mga mamamayan ng Timog Katagalugan ang unang 

taon ng pagkaluklok ni Marcos Jr. noong Hunyo 30 sa pangunguna ng Bagong 
Alyansang Makabayan Timog Katagalugan. Tumungo ang delegasyon sa DOLE 
Laguna, DOLE 4A, NLRC, at Puregold Calamba. 


MGA SEKSYON NG ANTI-TERRORISM ACT NA GAMIT SA MGA 
GAWA-GAWANG KASO LABAN SA MGA AKTIBISTA 


Section 4(a) - nagsasagawa ng mga akto na may intensyong pumatay, 
saktan o ilagay sa kapahamakan ang buhay ng isang tao 

Section 4(c) - nagsasagawa ng mga aktong may intensyong magkaroon 
ng malubhang panghihimasok, pinsala o pagkawasak sa mahahalagang 


Section 4(d) - nagpapaunlad, nagmamanupaktura, nagmamay-ari 
kumukuha, naghahatid ng mga kagamitan o gumagamit ng armas, 
pasabog o ng sandatang biological, nukleyar, radiological o kemikal 


“Section 12- Pagbibigay ng materyal na suporta sa mga terorista 


kapitalista at estado sa kanilang 
freedom of association. Nagsampa 


rin sila at iba pang unyon sa 
engklabo ng reklamo sa Commission 
on Human Rights noong Hunyo 15 
para panagutin ang sabwatan at 
panggigipit sa kanila ng kapitalista at 
pwersang panseguridad ng estado. 


Mansalay 2. Sa isang press 
conference noong Hunyo 6, inilantad 
ng ina ni Mary Joyce Lizada, isa 
sa Mansalay 2, ang panggigipit na 
dinanas nila sa kamay ng militar 
nang bisitahin ang anak sa Camp 
Capinpin, Tanay, Rizal. Si Lizada 
at si Arnulfo Aumentado ay mga 
aktibistang kasapi ng BALATIK na 
dinakip ng mga pwersa ng estado 
noong Abril 25 sa Sityo Buol, Brgy. 
Panaytayan, Mansalay, Oriental 
Mindoro. 


Ayon sa ina ni Lizada, pinagpasa- 
pasahan sila ng mga militar sa 
Camp Capinpin at pulisya bago 
pinahintulutang makausap ang anak. 
Nang makausap si Lizada, sapilitan 
pang pinalahok ang kanyang mga 
kaanak sa mga aktibidad bago 
payagang makaalis. Samantala, 
hindi pinahintulutan ng militar na 
makausap si Aumentado kahit ng 
kanyang abogado sa palusot na hindi 
kaanak ang dumalaw sa biktima. 


Inorganisa ang press conference 
ng Free Mary Joyce Lizada and 
Arnulfo Aumentado Campaign 
Network. 

Pang-aalipin ng neoliberalismo sa mga manggagawa 


N Karay ni Arsenio Balisacan, Kalihim ng National Economic Development Authority (NEDA) na “Ang 
pagsasabatas ng taas sahod ng manggagawa ay makasasama sa ekonomya.” Ang NEDA ay ahensya ng 


Gubyerno ng Republika ng P 
ng bansa. 


Ayon kay Balisacan, hihina ang 
“competitiveness” ng ekonomyang 
Pilipino kapag tumaas ang sahod 
kaya ang tamang estratehiya ay 
panatilihing mababa ang sahod ng 
mga manggagawa para lumaki ang 
halaga ng eksport ng bansa. Dagdag 
pa niya, mababa ang produktibidad 
ng manggagawang Pilipino noong 
nakalipas na taon. 


Babala ni Balisacan, kapag 
pilit na itinaas ang sahod ng mga 
manggagawa, tataas ito hindi dahil 
malaki ang pangangailangan sa 
paggawa kumpara sa suplay nito. 
Dapat umanong palawakin ang 
aktibidad ng ekonomya para kusang 
tumaas ang sahod. 


Nabubulagan si Balisacan sa 
pagbabaluktot ng realidad at 
panloloko sa mamamayan. 


Kung matatandaan, ibinandila 
ng NEDA at Philippine Statistics 
Authority ang 2022 bilang kasiglahan 
ng produksyon at pagtaas ng 
produktibidad ng mga manggagawa. 
Subalit hindi ito nagbigay ng taas 
sahod sa mga manggagawa. 


Baluktot at malaking 
kasinungalingan na kusang itataas 
ng mga kapitalista at ng estado 
ang sahod ng manggagawa kapag 
tumaas “ang 5” pangangailangan 
sa lakas paggawa. Noong 2022, 
panahong palipas na ang pandemya 
at napilitang luwagan ang galaw ng 
mga tao at negosyo, muling bumawi 
ang ekonomya at produksyon at 
lumakas ang pangangailangan sa 
paggawa, ngunit walang kusang 
pagtataas ng sahod. Hindi rin ito 
itinaas sa panahong sumirit ang 
presyo ng pangunahing bilihin 
katulad ng langis at mga pagkain: 
asukal, sibuyas, gulay, karne at 
maging ng asin. 


Maliwanag na kasinungalingan 
ang neoliberal na kahibangan ni 


linas (GRP) na nagtatakda ng pambansang plano sa pagpapaunlad ng ekonomya 


“Ipinako ang sahod sa napakababang halaga at 
ipinatupad ang kontraktwalisasyon at iba pang anyo 
ng pleksibilisasyon sa paggawa upang makapiga ng 
pinakamalaking tubo mula sa masang anakpawis at 
wasakin ang organisadong paggawa. ” 


Balisacan at ng mga kapitalista. 
Ginagamit niya ang teorya ng 
“law of supply and demand” sa 
pagtatakda ng halaga ng sahod. Sa 
kapitalismo, ganito ang pinaiiral 
na panuntunan, bagamat pana- 
panahon ay nababaluktot ito ng 
mga monopolyo hanggang sa isang 
antas. Sa katulad nating lipunan 
na malakolonyal at malapyudal, 
pinaiiral nang lubusan ang 
patakarang neoliberal, na ipinataw 
ng pandaigdigang 7 monopolyo 
kapitalismo, sa pagtatakda ng sahod 
at patakaran sa paggawa. 


Ipinataw ng imperyalismo ang 
patakarang neoliberal sa daigdig 
para pilit isalba ang naghihingalong 
sistemang kapitalismo. Pinagdusa 
nito ang mamamayan sa mga 
kolonya at malakolonya kung saan 
nananalasa ang liberalisasyon, 
pribatisasyon, deregulasyon at 
denasyunalisasyon ng kanilang 
ekonomya. Isinisi sa kilusang 
paggawa ang krisis ng sistemang 
kapitalista at ipinatupad ang iba't 
ibang iskema at batas na lalong 
nagpasahol sa aliping sahurang 
sistema ng paggawa sa buong 
daigdig. Ipinako ang sahod sa 
napakababang halaga at ipinatupad 
ang kontraktwalisasyon at iba pang 
anyo ng pleksibilisasyon sa paggawa 
upang makapiga ng pinakamalaking 
tubo mula sa masang anakpawis at 
wasakin ang organisadong paggawa. 


Sa kasalukuyang kalagayan ng 
manggagawang Pilipino, wala pang 
kalahati ang kanilang sahod sa 
aktwal na halagang kailangan ng 
manggagawa sa isang araw para 


buhayin ang pamilya at makabalik 
siya sa trabaho kinabukasan. 


Ang hagupit ng neoliberalismo 
ay damang-dama sa pangwawasak 
sa agrikultura at industriya ng 
bansa. Walang pakundangan ang 
pagpapasok ng mga dayuhang 
produktong agrikultura sa bansa 
katulad ng bigas, sibuyas, karne, 
asukal, bigas at gulay. Nagresulta 
ito sa pagbagsak ng presyo ng 
produktong bukid, pagkalugi ng 
mga magsasaka at pagkawala ng 
kabuhayan ng mga manggagawang 
bukid. 


Tampok na biktima ng 
deregulasyon at liberalisasyon ang 
mga manggagawa sa tubuhan ng 
Batangas. Libu-libong pamilya ang 
nawalan ng kikitain sa malawak 
na tubuhan na maiiwan na 
nakatiwangwang dulot ng pagsasara 
ng Central Azucarera de Don Pedro. 
Magrerepina pa rin ang sentral 
ng puting asukal (refined sugar) 
pero ang gagamiting hilaw na 
materyales ay imported na pulang 
asukal. Malinaw na krimen ito sa 
mga manggagawang nagtrabaho 
sa Central at sa mga magsasaka at 
manggagawang bukid sa tubuhan 
sa buong probinsya ng Batangas at 
ilang bahagi ng Laguna, Cavite at 
Quezon. 


Dapat magkaisa ang lahat ng 
anakpawis. mula industriya 
hanggang agrikultura. Marapat na 
paigtingin ang pakikibaka para itaas 
ang sahod at ibasura ang mga 
neoliberal na patakarang nang- 
aalipin sa kanila. 

Banta ng gerang nukleyar, udyok ng imperyalismo 


pinargantambanan ng mamamayan ng daigdig ang banta ng pagsiklab ng isang gerang nukleyar habang 
umiigting ang inter-imperyalistang agresyon bunsod ng lumalalang krisis ng pandaigdigang sistemang 
kapitalismo. Hindi maikakaila ang patuloy na pagdami ng mga armas nukleyar sa daigdig na nasa 12,500 batay 
sa istadistika ngayong 2023. Ang 8696 nito ay bukas sa paggamit ng mga pwersang militar sa anyo ng mga misayl, 


aircraft, barko at submarino. 


Ang mga sandatang nukleyar 
ang itinuturing na pinakamalubhang 
kagamitang militar dahil sa taglay 
nitong napakalakas na enerhiyang 
eksplosibong 9 magdudulot. ng 
malawakang pakawasak. Ang nuclear 
energy ay enerhiyang nalilikha mula 
sa pagsasanib (fusion) o paghahati 
(fission) ng mga radioactive na 
elemento tulad ng uranium. 
Nangunguna ang mga imperyalistang 
bansang Russia, US, China, UK at 
France sa pinakamaraming bilang 
ng hawak na sandatang nukleyar. 
Tinatayang ang ilang mga bansa 
kagaya ng Iraq, Iran at Syria ay lihim 
na gumagawa ng mga sandatang 
nukleyar. Bantog din ang North 
Korea sa paglulunsad ng mga nuclear 
test. 


Ayaw na ayaw ng US na lumikha 
ang ibang bansa ng kanilang 
sariling sandatang nukleyar dahil 
gusto nitong mamonopolyo ang 
pagkakaroon at paggamit nito 


TINATAYANG IMBENTARYO NG GLOBAL NUCLEAR WARHEADS, 2023 


alinsunod sa pagpapataw nito ng 
hegemonya sa daigdig. Nagkaroon ng 
mga kasunduan para sa pagkokontrol 
ng mga sandatang nukleyar kagaya 
ng Nuclear Test Ban Treaty noong 
1963, Non-Proliferation Treaty (NPT) 
noong 1968 at ang Comprehensive 
Nuclear Test Ban Treaty noong 1996. 
Bukod pa rito ang kasunduan sa 
pagitan ng US at Russia na Strategic 
Arms Reduction Treaty na sinimulan 
noong 2011 at nagtapos noong 2021. 
Ang huling tratado ay kasunduan ng 
dalawang imperyalista na may hawak 
ng pinakamaraming armas nukleyar 
sa buong mundo. 


Mauugat ang pagbubuo ng mga 
kasunduan kaugnay sa sandatang 
nukleyar matapos: masaksihan 
ang kakila-kilabot na epekto nito 
sa mamamayan ng Hiroshima at 
Nagasaki, Japan nang ibagsak dito 
ng US ang mga bombang atomika at 
hydrogen noong 1945. Iniresulta nito 
ang 66,000 mamamayang napaslang 


at 69,000 nasugatan sa Hiroshima: 
at 35,000 namatay sa Nagasaki. 
Hanggang ngayon, pinagdudusahan 
ng mamamayang Hapon ang iniwang 
epekto ng radioactive na dumi sa 
lupa at tubig na naghatid sa kanila 
ng iba't ibang sakit, pagkamatay ng 
mga halaman at hayop at kawalan 
ng sustansya ng lupa. Dinala rin 
ng hangin ang radioactive debris 
patungo sa kalawakan at kumalat ang 
dumi sa iba pang lugar. 


Ang NPT ay pandaigdigang 
kasunduan upang pigilan ang 
pagpaparami ng mga armas nukleyar 
na malinaw na magdudulot ng 
malaking pinsala kapag ginamit. 
Binubuo ito ng mga tinatawag na 
nuclear-weapon states (US, UK, 
France, Russia at China) at non- 
nuclear-weapon states. Nasa 190 
bansa ang kasapi nito kabilang 
ang Pilipinas. Ang mga bansang 
hindi pumasok sa kasunduan ay 
ang South Sudan, India, Israel at 


Pakistan..93B3D Samantala, 
nagdeklara ang North 
Korea ng pagkalas sa 


'KINOKOPO NG US AT 

RUSSIA ANG 897 NITO. 
MGA BANSANG MAY 

A bibioatosona 
NGCE NG 
NOSE 
Mins 


mmm. MGA BANSANG MAY 
"mm ISTABLENG STOCK 
NG NUCLEAR WARHEADS: 
FRANCE 
ISRAEL 


NG pagmamay panawas na 
Oc NG nucLcak wAREADS 
UNITED STTEs 


kasunduan noong 2003. 
Sa ilalim ng NPT, ang mga 
nuclear-weapon states ay 
nangako ng pagdidisarma 
habang ipinataw sa 
non-nuclear-weapon 
states ang pagbabawal 
na lumikha ng kanilang 
sariling armas nukleyar. 
Subalit hanggang ngayon, 
walang katiyakan ang 
pagdidisarma ng mga 
nuclear-weapon states, 
lalo ang US. Ginagamit 
din ng US ang NPT para 
pwersahing “magdisarma 
ang mga kalaban niyang 
bansa katulad ng North 
Korea at Iran. Nananakot 
pa itong papatawan ng 


Sanggunian: Federation of American Scientists 

mga parusang pang-ekonomya kung 
hindi tutupad. 


Ipokritong pumopostura ang US 
bilang tagapagtaguyod ng kapakanan 
ng daigdig sa pagpigil sa pagpaparami 
ng armas nukleyar. Tusong iniintriga 
niya na ang mga kalabang bansa gaya 
ng Russia, North Korea at Iran ay 
kating-kati nang gumamit ng armas 
nukleyar at patuloy na pinararami 
ang kanilang arsenal, habang 
inililihim ang produksyon nito sa loob 
ng sariling bakod. Ipinupusisyon 
din nito ang mga arsenal sa paligid 
ng kanyang mga kalaban gaya ng 
Eastern Europe laban sa Russia at 
Middle East. Kung tutuusin, ang US 
ang handa at nakatudlang gumamit 
ng armas nukleyar. 


Tinatayang nag-iipon na rin ang US 
ng mga sandatang nukleyar sa Asia 
bilang paghahanda sa niluluto nitong 
inter-imperyalistang gera laban sa 
China. Ang mga kasunduang militar 
nito sa Pilipinas at mga karatig-bansa 
sa palibot ng China ay nagsisilbi 
para sa paglalagak ng mga pwersang 
Amerikano at mga kagamitang 
pandigma ng US sa rehiyon, kabilang 
ang 'mga sandatang nukleyar. 
Partikular sa Pilipinas, inilako ng US 
ang 123 Agreement na kasunduan 
sa pagtatayo ng enerhiyang nukleyar 
sa bansa. Kabilang sa mga tinukoy 
na posibleng pasilidad ang mga isla 
ng Mindoro at Palawan. Tiyak na 
tabing ito para malayang makapag- 
eksperimento o makapagpasok ng 
mga kagamitang nukleyar dito. 


KULTURA 


Makatarungan ang laganap na 
panawagan ng mamamayan ng 
daigdig na pagbabawal sa mga 
armas nukleyar. Nararapat magkaisa 
ang lahat ng mamamayang anti- 
imperyalista upang pigilan ang 
paglikha ng dagdag na armas nukleyar 
sa daigdig. 9 Hinahamon nila na 
magkaroon ng tunay na kasunduang 
tutugon sa kumon na interes ng mga 
bansa na bawasan ang bilang ng mga 
sandatang nukleyar. 


Kailangang paigtingin ang anti- 
imperyalistang 8 pakikibaka para 
pigilan ang pagsiklab ng gerang 
nukleyar. Igiit ang paggamit ng 
siyensya at teknolohiya para sa 
kaunlaran, hindi sa pangwawasak. 
IK] 

